एकदिवसीय अन्तर्राष्ट्रिय क्रिकेटमा १०,००० वा सो भन्दा बढी रन बनाउने खेलाडीहरूको सूची
कुनै पनि प्रकारको क्रिकेटमा १०,००० रन पूरा गर्नुलाई एक महत्त्वपूर्ण उपलब्धि मानिन्छ ।  सन् १९९४ मा वेस्ट इन्डिजका डेसमन्ड हेन्सले एकदिवसीय अन्तर्राष्ट्रिय क्रिकेटबाट सर्वाधिक जम्मा ८,६४८ रन बनाएर सन्यास लिए । वहाँको यो किर्तिमान ४ वर्षपछि भारतका मोहम्मद अजहरुद्दीनले तोड्न सफल भए । अजहरुद्दीनको यो रेकर्ड पनि उनकै समकक्षी सचिन तेन्दुलकरले सन २००२ को अक्टोबरमा भेट्टाउन सफल भए । त्यसको एक वर्षपछि, घरेलु मैदानमा अस्ट्रेलिया विरुद्धको शृङ्खलामा तेन्दुल्कर एकदिवसीय क्रिकेटमा १०,००० रन पूरा गर्ने पहिलो खेलाडी बन्न सफल भए । २०१५ को अक्टोबर सम्ममा, ६ राष्ट्रका ११ जना खेलाडीहरूले १०,००० रनको कोसेढुङ्गा पार गरिसकेका छन् । यीमध्ये ४ जना खेलाडीहरू श्रीलङ्का र ३ जना भारतका छन् । यस्तै पाकिस्तान, अस्ट्रेलिया, वेस्ट इन्डिज र दक्षिण अफ्रिकाका एक एक खेलाडीले १०,००० रन पुरा गरेका छन् । बङ्गलादेश, इङ्ल्यान्ड, न्युजिल्यान्ड र जिम्बाब्वेका कुनै पनि खेलाडीले एकदिवसीय अन्तर्राष्ट्रिय क्रिकेटमा १०,००० रन पुरा गर्न सकेका छैनन् ।

१०,००० रन पुरा गर्न भारतका सचिन तेन्दुलकरले सबैभन्दा कम (२५९) र श्रीलङ्काका माहेला जयवर्दनेले सबैभन्दा बढी (३३३) इनिङ लगाएका छन् । तेन्दुल्करको नाममा अन्य धेरै किर्तिमान रहेका छन् जस्तैः सर्वाधिक शतक, सर्वाधिक अर्ध शतक । सौरभ गांगुली १०,००० रन पूरा गर्ने दोस्रो खेलाडी हुन् । उनले सबैभन्दा छोटो समयमा १०,००० रन बनाउन सफल भए । उनलाई १०,००० रन पूरा गर्न मात्र १० वर्ष र ३१७ दिन लागेको थियो ।  राहुल द्रविड यो कोसेढुङ्गा पार गर्ने तेस्रो भारतीय खेलाडी हुन् । यस्तै  ब्रायन लाराले लगाएको १६ वर्ष १७ दिन १०,००० रन पुरा गर्न लागेको सबैभन्दा धेरै समय हो । २०१५ को अक्टोबर सम्ममा एकदिवसीय अन्तर्राष्ट्रियमा सर्वाधिक रन बनाउने खेलाडीको सूचिमा सचिन तेन्दुल्कर १८,४२६ रन सहित पहिलो र श्रीलङ्काका कुमार संगाकारा १४,२३४ रन सहित दोस्रो स्थानमा छन् । श्रीलङ्का कै तिलकरत्ने दिलशान १०,००० रन पुरा गर्ने पछिल्लो खेलाडी हुन्   र १०,००० रन पूरा गरी अहिलेसम्म सक्रिय खेलाडी पनि दिलशान मात्रै हुन् अन्य सबै खेलाडीले खेल जीवनबाट सन्यास लिइसकेका छन् ।

सङ्केतहरू
 पहिलो – पहिलो खेल खेलेको वर्ष 
 अन्तिम – अन्तिम खेल खेलेको वर्ष 
 खेल – खेलेको सम्पूर्ण म्याचको संख्या 
 इनिङ – ब्याटिङ गरेको जम्मा इनिङ 
 मिति – १०,००० रन पुरा गरेको मिति 
 समयावधि – डेब्यु गरेदेखि १०,००० रन पूरा गर्दाको समयावधि 
 १०K – १०,००० रन पूरा गर्न लागेको इनिङ 
  – वर्तमानमा खेलिरहेको

१०,००० वा सो भन्दा बढि रन

यो पनि हेर्नुहोस्
 एकदिवसीय अन्तर्राष्ट्रिय क्रिकेटको किर्तिमानहरूको सूची
 टेस्ट क्रिकेटमा १०,००० वा सो भन्दा बढी रन बनाउने खेलाडीहरूको सूची

नोटहरू

सन्दर्भ सामग्रीहरू

बाह्य कडीहरू

विकिथन-४ मा बनाइएका वा सुधारिएका लेखहरू
एकदिवसीय अन्तर्राष्ट्रिय क्रिकेटका किर्तिमानहरू